
Gwiria dy gyfeirnodi i sicrhau cywirdeb wrth gyflwyno'r wybodaeth angenrheidiol am bob ffynhonnell.

	Rwyf wedi defnyddio’r llwylyfr Harvard i fy helpu i gyfeirnodi’n gywir.

	Targed 2
Datblyga dy ysgrifennu beirniadol ymhellach trwy gyfeirio'n fwy cyson at amrediad ehangach o ffynonellau.

	Rwyf wedi ymchwilio am fanteision a chyfyngiadau gan wahanol ymchwilwyr.

	Targed 3
Prawf-ddarllena dy waith yn ofalus er mwyn lleihau ar wallau iaith - gweler y tudalennau lle gwiriwyd dy iaith.

	Rwyf wedi darllen trwy fy ngwaith i sicrhau nad oes gwallau esgeulus.



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).

Pwrpas yr aseiniad yma yw i gynnig strategaethau i gefnogi Beti (ffug enw) wrth iddi hi ddechrau mynychu’r ysgol yn llawn amser. Rhoddir ffug enw i Beti oherwydd o dan canllawiau BERA (2024) mae’n hanfodol fy mod i’n cuddio unrhyw nodweddion gallai gael ei adnabod yn y byd go iawn ac am y rheswm hyn byddaf hefyd yn cyfeirio at ysgol Beti fel ysgol ‘X’. Merch pedair oed yw Beti, mae’n mynychu ysgol X rhan amser a mi fydd hi’n ymuno gyda’r dosbarth derbyn yn y flwyddyn newydd. Mae Beti yn gweld hi’n anodd i ynganu llythrennau a seiniau wrth iddi gyfathrebu ac yn digalonni’n hawdd os nad yw’n gallu ynganu geiriau’n gywir neu os nad yw’n cael ei ddeall, mae Beti’n ymweld â therapydd iaith a llafaredd tu allan i’r ysgol, gweler mwy o wybodaeth am Beti ar ei proffil un dudalen (PUD) yn atodiad un. Ffocws y strategaethau byddwn yn trafod yn yr aseiniad yma yw i gefnogi ac i gynyddu datblygiad iaith a llafaredd Beti wrth iddi fynd trwy’r cyfnod trosglwyddiad llorweddol o ymuno’r dosbarth derbyn yn llawn amser. Yn ôl Peters (2010) gall bron unrhyw blentyn fod mewn perygl o wneud trosglwyddiad gwael neu lai llwyddiannus os yw ei nodweddion unigol yn anghydnaws â nodweddion yr amgylchedd y mae'n dod ar ei draws. 
Bydd Beti yn symud o amgylchedd lle mae ganddi amser cyfyngedig yn yr ysgol i un lle mi fydd hi’n dysgu a rhyngweithio yn yr ysgol am fwy o oriau. Mae hyn yn gofyn am gefnogaeth i sicrhau ei fod yn addasu’n emosiynol, yn gorfforol, ac yn feddyliol i’r dyddiau llawn, ac yn datblygu’r dygnwch sydd ei angen i gynnal ei chanolbwyntio dros amser hirach. Noda Llywodraeth Cymru (2021) mae yna ddisgwyl i ddysgwyr ddatblygu sgiliau iaith sylfaenol tuag at feistrolaeth fwy soffistigedig wrth symud ar hyd eu taith ddysgu sy’n eu paratoi i wynebu amrywiaeth o heriau cyfathrebu yn llwyddiannus. Yn ôl Whole School SEND (2024), mae’r angen i gefnogi dysgwyr i ddatblygu sgiliau lleferydd, iaith a chyfathrebu yn fawr iawn ond yn anffodus mae yna lawer o ddysgwyr gyda anghenion iaith, lleferydd a chyfathrebu yn mynd heb gefnogaeth. Gall hyn fod oherwydd bod gwahaniaethau’r dysgwyr yma’n gynnil neu oherwydd bod y dysgwyr yn satblygu strategaethau digolledu (Whole School SEND, 2024). Fel welwn o PUD Beti, mae’n cael trafferth i ynganu seiniau a lleferydd. Er mwyn sicrhau bod Beti’n trosglwyddo’n lwyddiannus i fynychu’r ysgol yn llawn amser bydd angen cydnabod unrhyw anghenion sydd ganddi. Yn ei PUD gwelwn fod Beti’n byw gyda’i famgu yn lle ei mam a roedd yn pwyso’r cwestiwn, oes yna gysylltiad rhwng ymlyniad a datblygiad iaith? Fel mae Basarabová a Hanesová (2023) yn nodi yn eu hastudiaeth, daethant i’r canlyniad bod bondio perthynol o ansawdd yn cael effaith sylweddol ar ddatblygiad iaith. Fe wnaethon nhw hefyd gynhyrchu canfyddiadau eraill, y mae'n ymddangos bod dysgwyr sy'n teimlo'n ddiogel yn fwy gymwys mewn iaith ac yn fwy parod i gyfathrebu na'r rhai sy'n teimlo'n ansicr. Gall hyn fod yn factor perthnasol i ddatblygiad Beti a pha mor ddiogel ydy hi’n teimlo yn yr ysgol. Yn wahanol i hyn, sonia Stanford Medicine (2019) am bethau ffisegol gall achosi anhawsterau lleferydd mewn dysgwyr a maen nhw’n cynnig bod defnyddio dymi neu sugno bawd gormod yn rhoi dysgwyr ar risg o ddatblygu anhawsterau lleferydd a sain yn ogystal ag os mae gan y rhiant lefel isel o addysg neu os oes yna diffyg cefnogaeth i ddysgu yn y cartref. Mae’n anodd dweud os gall y ddatganiad yma fod yn wir i Beti oherwydd nid ydyn ni’n gwybod lefel addysg y rhieni/gofalwyr a dydyn ni ddim yn gwybod pa mor cefnogol yw’r dysgu yn y cartref ychwaith. Mae’n werth hefyd ychwanegu bod anhawsterau iaith a lleferydd yn gallu creu rhwystur wrth i ddysgwyr rhyngweithio gyda cyfoedion ac awgryma Asif a Khurram (2023) bod hyfedredd mewn cyfathrebu effeithiol yn hanfodol ar gyfer meithrin hunanhyder plant, yn enwedig yng nghyd-destun meithrin a derbyn. Gwelwn yn PUD Beti ei fod hi’n digalonni’n hawdd os nad yw’r unigolyn y mae’n cyfathrebu gyda yn ei ddeall hi ac felly gall hyn fod yn ngwaith ymchwil perthnasol i helpu gyda datblygiad iaith Beti. Fel arfer bydd dysgwyr yn defnyddio eu sgiliau cyfathrebu i gyfleu eu meddyliau, eu hemosiynau a’u dymuniadau, gan eu alluogi i gychwyn cysylltiadau ac ymarfer dylanwad y neu hamgylchedd cymdeithasol (Asif a Khurram, 2023). Mae’r ddatganiad hyn yn awgrymu bydd angen defnyddio strategaethau i sicrhau ein bod ni’n gefnogi datblygiad hyder Beti er mwyn iddi ddangos cynnydd iaith a lleferydd. I’r gwrthwyneb i hyn, mewn astudiaeth gan Lindsey a Dockrell (2000) roedd canlyniadau eu papur ymchwil a seiliwyd ar effaith sgiliau cyfathrebu ar hunanhyder dysgwyr yn dangos bod gan y dysgwyr olwg cadarnhaol ar y cyfan o’u cymhwysedd a’u derbyniad cymdeithasol sy’n awgrymu bod anhawsterau iaith a lleferydd yn cael prin iawn o effaith ar hyder y dysgwyr. Gallwn hefyd ystyried efallai bydd angen cefnogi Beti trwy defnyddio cymorth gweledol fel mae Foster-Cohen a Mirfin-Veitch (2017) yn awgrymu yn eu hastudiaeth nhw lle cawson nhw’r adborth gan rieni, athrawon a’r dysgwyr bod y cymorth gweledol wedi lleihau pryder a rhwytredigaeth ac o ganlyniad wnaeth hyn caniatáu mwy o gyfranogiad mewn arferion yn yr ystafell dosbarth. Gall hyn fod o fudd i Beti yn ei thefn dyddiol er enghraifft, gall ddefnyddio cymorth gweledol i gyfathrebu ei fod hi eisiau defnyddio’r tŷ bach. 
Wrth edrych ar ddamcaniaeth Chomsky (1998) dywed fod cyfadran benodol o'r meddwl/ymennydd sy'n gyfrifol am ddefnyddio a chaffael iaith, cyfadran â nodweddion unigryw sydd, yn ôl pob tebyg, yn unigryw i'r rhywogaeth mewn hanfodion ac yn weddol cyffredin i'w aelodau, a dyna gwir eiddo rhywogaethau. Noda Chomsky (1998) hefyd bod y syniadau hyn wedi datblygu yng nghyd-destun yr hyn y mae rhai wedi ei alw'n "y chwyldro gwybyddol" mewn seicoleg, ac mewn gwirionedd mae’n un ffactor pwysig sy'n cyfrannu at y datblygiadau hyn. Yn wahanol i hyn, awgryma Skinner (1986) bod ymddygiad llafar ddim yn esblygu, mae’n dadlau bod ein cynnyrch amgylchedd geiriol neu’r hyn y mae ieithyddion yn ei alw’n iaith, a’r amgylchedd geiriol sy’n esblygu. Y prif wahaniaeth rhwngddynt yw bod Skinner (1986) yn pwysleisio ar ddylanwad ac atgyfnerthu amgylcheddol tra bod Chomsky (1998) yn pwysleisio ar fecanwaith biolegol cynhenid. Yn angebyg i Skinner (1986), mae Pinker (1995) yn nodi bod ei waith wedi cael ei dylanwadu’n ddwfn gan Chomsky a’i fod yn cytuno gyda llawer o’i ddadleuon, mae Pinker (1995) yn credu bod casgliad am y meddwl yn argyhoeddiadol dim ond os bydd unrhyw fath o dystiolaeth yn cydgyfeirio arno. Er hyn, wrth edrych ar ddamcaniaeth Chomsky (2002) dywed fod y iaith fewnol, yn yr ystyr technegol, yn gyflwr y gyfadran iaith a bod gan bob iaith fewnol y modd i adeiladu’r gwrthrychau meddyliol a ddefnyddiwn i fynegi ein meddyliau ac i ddehongli’r amrywiaeth ddiderfyn o ymadroddion gor-ddweud yr ydym yn dod ar eu traws. Noda Chomsky (2002) bod pob un o’r gwrthrychau meddyliol hyn yn ymwneud â sain ac ystyr mewn ffurf strwythuredig benodol. Anghytuna Nicoladis, Petursdottir a Sturdy (2024) gan awgrymu eu bod nhw’n rhagweld dyfodol lle bydd ymdrechion mwy damcaniaethol ac empirig ar gael i gynnig esboniad dysgu iaith o safbwynt ymddygiadol. Noda Nicoladis, Petursdottir a Sturdy (2024) hefyd ei fod hi’n ddigon posibl nad yw dulliau ymddygiadol yn ddigonol i ddisgrifio, esbonio a rhagfynegi dysgu iaith ddynol. Cyfeiria at waith Pearl (2021) er enghraifft, gall ddulliau damcaniaethol sy’n cynnwys mewnwelediadau o theory dysgu ac o ddulliau gwybyddol ddarparu esboniadau arbennig o bwerus (Nicoladis, Petursdottir a Sturdy, 2024). Noda Pauzan (2024) bod caffael iaith yn digwydd yn fwy naturiol ac isymwybodol. Mae’n dadlau bod theory Caffael Ail Iaith (CLG) yn cynnwys pum ddamcaniaeth allweddol: y Rhagdybiaeth Dysgu Caffael (gwahaniaethu caffael iaith naturiol o ddysgu ffurfiol), Rhagdybiaeth y Gorchymyn Naturiol (sy'n awgrymu dilyniant rhagweladwy ar gyfer caffael strwythurau iaith), y Rhagdybiaeth Monitor (sy'n dangos sut mae golygiadau gwybodaeth dysgedig yn cael eu caffael), y Rhagdybiaeth Mewnbwn (gan bwysleisio pwysigrwydd "mewnbwn dealladwy" ychydig yn uwch na lefel y dysgwr), a'r Rhagdybiaeth Hidlo Effeithiol (gan egluro bod agweddau cadarnhaol yn cynorthwyo caffael trwy ostwng rhwystrau emosiynol). Gyda'i gilydd, mae'r egwyddorion hyn yn tynnu sylw at bwysigrwydd cyfathrebu naturiol, dealltwriaeth, ac amgylchedd dysgu cefnogol yn CLG (Pauzan, 2024). Gan taw o cartref di-Gymraeg y mae Beti’n dod, gall hyn fod yn berthnasol iddi hi.

Mae Beti ar fin mynd trwy broses trosglwyddo wrth iddi fynd o fynychu ysgol yn rhan-amser i fynychu’n llawn-amser sy’n cael ei ystyried fel trosglwyddo fertigol mewn cam. Er nad yw Beti yn symud i lefel addysgol newydd (fel o feithrin i gynradd), mae’r newid o ran-amser i llawn-amser yn gofyn am addasu sylweddol i'w hamserlen a'i chyfrifoldebau. Mae'n golygu symudiad ar hyd continwwm dysgu sy'n ymestyn y lefel o ymgysylltiad a dysgu y mae Beti yn ei brofi. Esbonia Bridges (dim dyddiad) ar ei wefan bod cyfnodau trosglwyddo fel y broses fewnol y mae pobl yn dod i delerau â newid, wrth iddyn nhw ollwng gafael ar sut roedd pethau’n arfer bod ac ailgyfeirio eu hinain i’r ffordd y mae pethau nawr. Mewn sefydliad, mae rheoli trosglwyddiadau yn golygu helpu dysgwyr i wneud y broses anodd honno’n llai poenus ac aflonyddgar (Bridges, dim dyddiad). Yn ôl Boyarkina (2020) mae lleferydd yn chwarae rhan hanfodol wrth drosglwyddo o’r rhyngbersonol i’r amhersonol ac mae’r trawsnewidiad hwn fel arfer yn golygu cyfryngu symbolaidd, sy’n gwasanaethu fel cyswllt rhwng cyflwr meddyliol cyfredol unigolyn a swyddogaethau trefn uwch a ddarperir yn bennaf gan iaith. Noda Moll a Ni (2024) bydd astudiaethau microgenetig sy’n chwyddo i mewn ar gyfnodau trosglwyddo critigol yn helpu i gael mewnwelediadau dyfnach i sut mae plant yn symud ymlaen tuag at ffurfiau uwch a mwy cymhleth o fwriadau a rennir.

Er mwyn helpu Beti bydd angen cynllunio strategaethau iddi hi ddangos cynnydd sgiliau cyfathrebu. Yn ôl Cwricwlwm i Gymru (2019) mae cynnydd yn y maes ieithoedd, llythrennedd a chyfathrebu yn “gontinwwm o ymgysylltiad cynyddol gymhleth â syniadau a dibenion cyfathrebu ac o feithrin ymwybyddiaeth ieithyddol”. Mae’n hanfodol bod strategaethau yn ei le i helpu Beti i gynhyrchu wrth siarad (Cwricwlwm i Gymru, 2019). Mae Hustad a Garcia (2005) yn cynnig ciwiau’r wyddor sef strategaeth sy’n cynnwys siaradwr sy’n pwyntio at lythyren gyntaf pob gair ar fwrdd yr wyddor wrth siarad, strategaeth cyfathrebu estynedig ac amgen a chymorth. Mae’r dull hwn yn gofyn am fwrdd wyddor allanol a dangoswyd ei fod yn cynyddu deallusrwydd lleferydd dysarthrig (Hustad a Garcia, 2005). Er nad yw Beti wedi cael ei ddiagnosio gyda dysarthia, gall y strategaeth yma dal fod o fudd iddi hi. Mae yna dri factor sy’n gwneud y strategaeth yma’n effeithiol sef, mae’n arafu’r graddfa y mae’r dysgwyr yn siarad sydd yn gwella eglurder, mae darparu’r llythyr cyntaf fel ciw graffo-ffonemig hefyd yn helpu’r gwrandawyr i ddeall a mae deallusrwydd yn cynyddu’n fwyaf sylweddol pan fydd gwrandawyr yn gallu gweld ciwiau wyddor (Hustad a Garcia, 2005). Gallwn addasu hwn ar gyfer Beti pan fydd hi’n dechrau yn ysgol X llawn amser trwy defnyddio ciwiau wyddor i cyfleu’r hyn mae’n ceisio’i ddweud er enghraifft i fynd i’r tŷ bach, a mwy o ciwiau am ddigwyddiadau dyddiol. Er hyn, gan fod Beti mor ifanc gall hyn fod yn anodd i hi os nad ydy’n adnabod llythrennau’r wyddor eto. Efallai gallwn addasu’r strategaeth yma a defnyddio lluniau yn gyntaf cyn cyflwyno’r ciwiau wyddor. Mae’n bwysig i gofio gan fod hwn yn broses trosglwyddo bydd angen sicrhau fod Beti’n teimlo fel ei fod hi’n perthyn i’r ddosbarth er mwyn ei lles hi. Fel mae Katcho (2024) yn dweud, mae meithrin cynhwysiant a meithrin ymdeimlad o berthyn mewn lleoliadau addysg a gofal plentyndod cynnar yn hanfodol ar gyfer hyrwyddo canlyniadau a lles cadarnhaol ymhlith dysgwyr. Mae hyn yn mynd law yn llaw gyda’r Cwricwlwm i Gymru (2020) sy’n gosod disgwyliadau uchel i hyrwyddo lles cenedlaethol a phersonol. 

Gan fod Beti’n hoff iawn o chwarae ar yr iPad, efallai byddai’r defnydd o apiau neu gemau iaith yn strategaeth helpgar iddi. Mae apiau fel tric a chlic yn cael eu defnyddio yn ysgol X ac yn ôl gwefan Tric a Chlic (2022) mae tystiolaeth yn dangos bod cyflwyno ffoneg synthetig mewn ffordd hwylus a deiniadol i blentyn ochr yn ochr â chlywed a gweld llyfrau a streon yn gweithio. Efallai byddai hyn yn strategaeth defnyddiol i Beti gan fod astudiaeth ar apiau dysgu iaith Saesneg gan Gangaiamaran a Pasupathi (2017) yn awgrymu bod sgiliau darllen ac ysgrifennu yn fwy penodol ac yn sgiliau siarad i ryw raddau. Maent yn nodi bod dyfeisiau symudol yn darparu digon o adnoddau i ddatblygu sgiliau gwrando y dysgwyr gall fod yn agored i ddeunydd dilys fel ffrydiau byw, caneuon Saesneg, radio, gwrando ar newyddion Saesneg. Felly dosbarthodd y papur adolygu hwn yr apiau symudol gyda'r nod o gynorthwyo'r dysgwyr Saesneg i ddewis yr ap addas (Gangaiamaran a Pasupathi, 2017). Er bod yr astudiaeth yma’n ffocysu yn fwy ar apiau Saesneg, gall y categoreiddio hwn o apiau wella'r defnydd o ddysgu symudol wrth gaffael sgiliau iaith gwahanol (Gangaiamaran a Pasupathi, 2017). Mewn astudiaeth diddorol gan Rakhimova et al. (2024) maent yn nodi bod astudio datblygiad lleferydd plant a chreu geiriadur thematig ar gyfer ieithoedd adnoddau isel yn arwyddocaol wrth ddefnyddio offer TG ac AI yn y gymdeithas fodern, lle gwelir anhwylderau lleferydd yn gynyddol. Yn erthygl Rakhimova et al. (2024) maent yn cyflwyno dull cynhwysfawr o ddatblygu geiriadur addysg thematig ar gyfer plant 3 i 5 oed gan ddefnyddio technoleg AI. O ganlyniad gall defnyddio offer AI mewn prosesau addysgol ar gyfer plant cyn oed ysgol wneud dysgu'n fwy deniadol, hygyrch ac effeithiol (Rakhimova et al. 2024). Er hyn, noda Shadiev a Liu (2023) dangosodd y canlyniadau o’u hastudiaeth nhw fod Saesneg yn cael llawer mwy o sylw nag unrhyw iaith arall, ac roedd ysgolheigion yn canolbwyntio'n bennaf ar hwyluso sgiliau ynganu. 

Mae’n bwysig i gydweithio gyda rhanddeiliaid oherwydd mae gwaith tîm rhwng athrawon, arbenigwyr a rhieni/gofalwyr yn hanfodol i greu amgylchedd cefnogol sy’n helpu’r plentyn i deimlo’n gysurus ac i fwynhau’r broses ddysgu. Gallwn ddeall fod y perthynas rhwng athrawon a dysgwyr fel proses o gyfathrebu ac yn hytrach na meddwl am gyfathrebu fel perthynas uniongyrchol rhwng athrawon a’r dysgwyr, mae Biesta (2004, dyfynnwyd yn Hickey a Riddle, 2023) yn dadlau bod yna fwlch rhwng yr athro a’r dygwyr. Noda Biesta (2004, dyfynnwyd yn Hickey a Riddle, 2023) bod y fwlch yma’n amod angenrheidiol ar gyfer cyfathrebu ac felly i addysg i gymryd lle ac felly dylai perthynas addysgeg gydnabod a chadarnhau’r ansicrwydd, y risgiau a’r posibiliadau sy’n fantol yn y bwlch hwn. 
Yn gryno, pwrpas yr aseiniad yma oedd i gyflwyno strategaethau i gefnogi Beti wrth iddi drosglwyddo’n fertigol mewn cam i fynychu ysgol X yn llawn amser. Fel dysgwr pedair oed sydd efallai’n cael trafferthion ynganu ac yn colli hyder yn hawdd wrth gyfathrebu, bydd angen i’r dulliau gael eu teilwra i gefnogi ei datblygiad iaith a lleferydd hi. Roedd yr astudiaethau gan Peters (2010) a Llywodraeth Cymru (2021) yn dangos bod trosglwyddiadau ysgol yn gallu bod yn drafferthus ac yn bryderus os yw'r amgylchedd ddim yn cyd-fynd â nodweddion unigol y dysgwyr. Ymhellach, roedd y gwaith gan Basarabová a Hanesová (2023) yn awgrymu bod perthnasoedd diogel yn cefnogi datblygiad iaith. Ar gyfer Beti, gallai cysylltiad agos gyda gofalwr annog ei hyder i gyfathrebu. Yn ogystal â hyn, mae strategaethau cymorth iaith yn cynnwys defnyddio adnoddau gweledol ac apiau iaith fel Tric a Chlic, gall hyn annog datblygiad ffoneg mewn ffordd hwylus (Tric a Chlic, 2022). Hefyd, mae'r defnyddio ciwiau wyddor fel y nodir gan Hustad a Garcia (2005) yn bosibl i gefnogi eglurder ei lleferydd. Y cyfyngiad â hyn yw, oherwydd ei fod hi’n bedair oed, efallai bydd defnyddio lluniau yn fwy addas i ddechrau. Wrth edrych nôl ar y damcaniaethau datblygiadol, megis Chomsky (1998) a Skinner (1986), roeddent yn awgrymu bod iaith yn cynnwys elfennau biolegol ac amgylcheddol. Ar lefel gymhwysol, gall cynnwys teulu, arbenigwyr, ac athrawon wella'r gefnogaeth i Beti drwy greu cysylltiadau i’w helpu i deimlo’n ddiogel ac yn fwy gartrefol yn yr ystafell ddosbarth. Ac yn olaf felly, gall cydweithio gyda rhanddeiliaid a rhieni/gofalwyr yn bwysig i greu amgylchedd dysgu sy’n cefnogi ac yn hyrwyddo lles Beti a'i chynnydd mewn sgiliau iaith a chyfathrebu.

Atodiadau
1. Proffil Un Dudalen Beti
Mae Beti yn 4 oed ac wedi byw gyda’i famgu a’i brawd mawr ers geni gan fod ei fam yn dioddef o iechyd meddwl gwael. Mae Beti yn mynychu’r ysgol yn rhan amser a bydd Beti’n dechrau yn yr ysgol yn llawn amser ar ôl y flwyddyn newydd. Daw Beti o gartref Saesneg a bydd yn dysgu Cymraeg fel ail-iaith. Mae Beti wrth ei bodd yn chwarae ar yr iPad dosbarth.Datblygiad Corfforol
Mae Beti’n mwynhau chwarae ar y yard amser egwyl ac yn gallu rhedeg yn gyflym iawn! Mae’n hoff iawn o wersi yoga. Gall Beti gwisgo cot heb help ond methu gwneud y zip eto. Gall Beti fynd i’r tŷ bach yn annibynnol rhan fwyaf o’r amser.
Datblygiad Cymdeithasol
Mae Beti’n chwarae’n unigol a gyda’i chefnither, mae weithiau’n chwarae gyda grŵp bach o ffrindiau. Mae Beti’n dilyn beth mae ei chyfoedion yn gwneud ond prin iawn mae’n cyfathrebu gydan nhw. Mae Beti’n dda iawn yn rhannu gydag eraill.
Datblygiad Emosiynol
Nid yw Beti’n trafod am ei theimladau’n aml iawn, mae weithiau’n sôn am fod ei fam hi’n dod i’w ymweld a hi dros y penwythnos sy’n gwneud hi’n hapus. 
Mae’n gallu rheoli ei theimladau yn yr ysgol rhan fwya’r amser ond mae’n gweld hi’n anodd i ddod mewn i’r ysgol a gadael ei famgu ar adegau, yn endwedig pan mae ei chefnither hi’n sâl/ddim yn yr ysgol.
Hoffi ac edmygu am Beti
· Ei wên.
· Mae Beti’n wrandäwr da ac yn gallu dilyn cyfarwyddiadau syml.
· Mae Beti’n blentyn tawel yn y dosbarth.
· Mae Beti’n hyderus iawn yn chwarae gemau Cyw ar yr iPad.
Datblygiad Gwybyddol
Mae Beti’n mwynhau gwneud gweithgareddau tric a chlic gyda’r LSA ar yr iPad a gemau cyfri, gemau cofio a snap. Mae’n hoffi gweithio gyda’i chefnither, neu’r athrawes neu’r LSA. Mae Beti weithiau’n gweld hi’n anodd i ddweud beth mae hi eisiau ac mae’n digalonni os nid yw ei ffrindiau/yr athrawes yn deall beth mae’n ceisio’i ddweud. Mae Beti wedi dechrau gweld therapydd iaith a llafaredd unwaith yr wythnos.
Beth sy’n bwysig i Beti?
· Chwarae gyda’i chefnither.
· Frozen a Frozen 2.
· Tedi a doli.
· Mamgu
· Brawd Mawr
· Yr iPads yn y ddosbarth.


Sut gallwn ni gefnogi Beti?
Strategaeth drilio iaith ar ffurf technolegol gan ei fod hi’n hoffi’r iPad e.e. tric a chlic. 
Strategaeth ciwiau wyddor – addasu i lluniau cyn cyflwyno llythrennau.
Gweithgaredd dilyn y dysgwr gyda’r “bocs ar hap” sef bocs llawn gwrthrychau bach lle gall Beti pigo beth bynnag mae hi eisiau ac yna dweud un peth am y gwrthrych.


